
Nova izdanja u nakladi izdavačke kuće DAF 


Utopijska vizija i kritika društva 


Izdavačka kuća DAF iz Zagreba je objavila 
dva nova naslova, anarhistički klasik Vijesti 
iz nigdine (News from Nowhere) Williama 
Morrisa i pretisak knjige Janko Polić 
Kamov Vladimira Cerine, originalno 
objavljene u Rijeci 1913. godine. 

VVilliam Morris: Vijesti iz nigdine 

Sigurno je da se u Morrisovim spisima 
iščitava snažno libertersko nagnuće i da je 
Morris bio vrlo svjestan anarhističkog 
stajališta protiv vlade i svake političke vlasti. 
Prema Peteru Marshallu ( Demanding the 
Impossible: A History of Anarchism) nema 
sumnje da je Morris mrzio centraliziranu 
državu, te stoga ne treba iznenađivati da su 
mnogi njegovi politički spisi nadahnjivali 
anarhiste, a upravo na takvom 
antietatističkom viđenju socijalizma Morris 
gradi svoju sliku budućega društva u 
utopijskom romanu Vijesti iz nigdine u 
kojemu "nema vlade privatnoga vlasništva, 
zakona, zločina, braka, novca ili razmjene. 
Društvo se sastoji od federacije komuna..." 
Morrisov se pripovjedač budi u nekoj nigdini, 
upoznaje lokalne stanovnike, sprijateljuje se 
s njima i kreće na put tim novim društvom u 
kojemu se zadesio, a u razgovorima sa 
svojim domaćinima razotkriva nam 
događaje koji su doveli do nastanka tog 


novog društva ali i raznorazne aspekte 
svakodnevnog života i svakodnevnih navada 
ljudi u tom novom društvu. 

Važnost objavljivanja ove Morrisove utopije u 
sklopu biblioteke anarhističkih klasika nije u 
tome da se pokaže je li Morris ili nije bio 
pravi anarhist, nego u prinosu koji je dao 
svakom promišljanju nekog boljeg, 
ravnopravnijeg i sretnijeg društva, a tako i 
anarhističkom viđenju bezvlasnog i 
besklasnog društvenog poretka. 

William Morris (1 834.-1 896.) je bio jedan 
od najpoznatijih i najplodnijih viktorijanskih 
pjesnika. Bio je najveći umjetnik-obrtnik 
svojega doba. Taj arhitekt, slikar, dekorater, 
tiskar, izdavač, pjesnik, esejist, prevodilac, 
romansijer, politički radnik doista zbunjuje 
svojim "renesansnim" opsegom djelovanja i k 
tome podjednako uspješnim na svim svojim 
područjima. Uspješno je vodio proizvodnju 
dekorativnih materijala i istaknutu trgovinu 
na malo u središtu Londona. Bio je i 
strastveni socijalistički reformator, pionir 
brige za okoliš, pedagog i, moglo bi se reći, 
feminist; u pedesetoj je godini prešao 
"ognjenu rijeku" da bi postao 
revolucionarni socijalist, a završio je 
kao anarhist pošto je upoznao p 

Kropotkina kojemu je ostao prijatelj III 
do kraja života. 


VIJESTI IZ NIGDINE 



Grupe i projekti 


Vladimir Čerina: Janko Polić Kamov 

Vladimir Čerina (1 891 .-1 932.) rodio se 
u Splitu, školovao se neredovito u 
Splitu, Zagrebu i Rijeci. Jugofilski i 
antiaustrijski orijentiran, poslije 
sarajevskog atentata bježi u Italiju. U 
izbjeglištvu je proboravio pet godina, a 
onda se 1919. vraća u svoj ostvareni 
san - Jugoslaviju posve živčano 
rastrojen i u nekoliko navrata slijedeći 
čin Ulderika Donadinija pokušava se 
ubiti, ali ga uvijek spašavaju i najzad 
šalju u duševnu bolnicu 1922. godine. 



Tako da u ludnici u Šibeniku 29. 
veljače umire. Od novih naraštaja 
neprepoznat, a od starijih nepravedno 
zaboravljen. 

Možda nitko u našoj pisanoj riječi nije 
iznio toliko kritika ambijenta i prilika u 
ondašnjem društvu kao što je to Čerina 
radio u svojim mnogobrojnim 
napisima. Valjda ni jedan njegov napis 
nije bio bez oštrih optužaba upućenih 
umrtvljenosti naše "bezbojne, mlake, 
lijene, plješnjive sredine", kako je to 
Čerina znao govoriti. U njegovoj knjizi o 
Kamovu naići ćemo na čitave odlomke 
u kojima je prikazana sredina kao 
"mutna i mlaka kaljuža", "nevoljna i 
mrtva sredina", "beamterska i purgerska 
socijalna atmosfera". Govoreći o 
inteligenciji u tom društvu Čerina ni 
nju, pogotovo ne nju, neće štedjeti. Za 
njega je ta "inteligencija sa malo 
osjećaja nezadovoljstva, sa malo 
muževnog zanosa, slaba, nemobilna, 
neljudska, ličila je na nekakvu golemu i 
praznu grobnicu". Poezija Kamova bit 
će - "jeka te grobnice". 

Knjiga o Janku Policu Kamovu tiskana 
u Rijeci 1913., napisana iste godine u 
Firenci, gdje je Čerina surađivao s 
talijanskim futuristima Giovannijem 
Papinijem i ardengom Sofficijem, 
okupljenim oko znamenitog časopisa 
Lacerba. Ta je knjiga i danas od 
prvorazrednog značaja za povijest 
hrvatske avangarde. 


U svakom broju ćemo objavljivati listu kontakata grupa i 
projekata koji su aktivni. Priključite se ili nam javite vaš 
kontakt. 

Anarhistički sajam knjiga u Zagrebu 

http://www.ask-zagreb.org 

Anarhofeministička akcija - Anfema 

http://www.anfema.tk 

Izdavačka kuća DataArt 

http://www.dataart.hr 

Hrana, a ne oružje! 

http://www.hranaaneoruzje.net 

Infoshop Tabula Rasa 

Kralja Tomislava 31, Čakovec 
http://www.kmck.org 

Mreža anarhosindikalista/kinja - MASA 

http://www.masa-hr.org 

Monteparadiso Hacklab 

Društveni centar Karlo Roje, Gajeva 3, Pula 
http://www.fazan.org 

Riječka anarhistička inicijativa/lnfoshop Skatula 

Delta 5 (bivša zgrada lvex-a). Rijeka 
http://www.rai.anarhija.org 

Sabotaža pokvarenog sistema 

http://www.sabotazapokvarenogsistema.tk 

Izdavačka kuća Sto čitaš? 

http://www.stocitas.org 


Početna naklada Ispod pločnika je 500 kopija. Stvarna 
naklada je vjerojatno i veća, ali nemamo uvid u ukupan 
broj kopija koje nastanu nakon početne naklade. 


SPOD PLOČNIKA 


Slobodarski dvomjesečnik 


Nova organizacija 

Osnovana Mreža anarhosindikalista 
anarhosindikalistkinja - MASA 


izlazi dvo mjesečno, godina II, broj 5, ožujak/travanj 2008. 

Anarhistička događanja 

Treći Balkanski anarhistički 
sajam knjiga u Sofiji 


Gdje se pojavi američki predsjednik ili NATO nestaje svaka iluzija demokracije, a autoritarno lice sustava postaje jasno vidljivo svima 

Demokracija ovdje ne stanuje 



»OSTAVa 




Uvodnik 

Ispod pločnika je novi slobodarski (ili anarhistički) dvomjesečnik, barem 
dok ne utvrdimo da li možemo i želimo izlaziti češće. Kako god bilo, 
svakako ćemo izlaziti. Pokušati ćemo pratiti taj zadani ritam, što nam je do 
sada uglavnom polazilo za rukom. Naravno, to ne znači da u budućnosti 
neće biti promjena ritma objavljivanja. 

Osnovna ideja je biti medij (novina, glasilo) slobodarskog pokreta, donositi 
vijesti, razgovore, osvrte na aktualnu situaciju, predstaviti nove knjige i 
druga izdanja... I više od toga. 

Ne radimo časopis. Ne možemo si to priuštiti, barem ne na način da 
zadržimo planirani ritam izlaženja, a kontinuitet i aktualnost su nam važni. 
Na određeni način nastavljamo (iako ne u potpunosti) rad koji su započeli 
drugi objavljujući Comunitas, Nećemo i nedamo, Zaginflatch i cijeli niz 
drugih publikacija koje su obilježile godine rada slobodarskog pokreta kod 
nas. 

Sve ovo je tek mali doprinos onome što pokret radi, a sve ostalo se događa 
u svakodnevnom životu, ne na papiru, već na ulici, na radnom mjestu, u 
školi, na fakultetu... 

Financiramo se donacijama, pa kada naletite na kutiju na kojoj piše 
"donacije", ubacite nešto, to će nam puno pomoći. 

Trenutno nemamo fizičku adresu, a kontaktirati nas možete putem e- 
maila. Ukoliko želite pomoći na bilo koji način, poslati vijest/prilog, ili 
primati Ispod pločnika na svoju adresu, pišite na: ispodplocnika@net.hr 


Slobodarske akcije protiv militarizma 

Aktivisti upali u sjedište 
NATO-a u Bruxellesu 



Nova izdanja u nakladi izdavačke kuće DAF 

Utopijska vizija i kritika 


društva 

Osnovana Mreža 

anarhosindikalista/ 

anarhosindikalistkinja 

Mreža anarhosindikalista/kinja (MASA) 
osnovana je u veljači 2008. godine i 
predstavlja mrežu grupa i pojedinaca/ki 
iz cijele Hrvatske. Svrha njezinog 
djelovanja je širenje 

anarhosindikalističke teorije i prakse, te 
građenje nehijerarhijskog, 
antiautoritarnog i direktno- 
demokratskog pokreta radničke 
solidarnosti. 

U Zadru je od 16.-17. 2. 2008. održan 
Prvi nacionalni anarhosindikalistički 
sastanak koji je okupio tridesetak 
anarhosindikalista/kinja i osoba koje su 
zainteresirane za takav vid anarhističke 
prakse radničkog organiziranja. 
Sudionici/e su doputovali iz Zagreba, 
Pule, Rijeke, Umaga, Varaždina i Splita. 
Sastanku su sudjelovale i sestrinske 
organizacije iz regije, te predstavništvo 
Međunarodnog udruženja radnika i 
radnica (IWA-A1T) koje je ovom prilikom 
predstavilo tu anarhosindikalističku 
internacionalu. 

Sastanak je inicirala lokalna zadarska 
anarhosindikalistička grupa Direktna 
akcija, koja je i obavila sve 
organizacijske i logističke pripreme. 
Tijekom ovog sastanka, koji nije za svrhu 
imao osnivanje bilo kakve organizacije 
(iako to i nije bilo isključeno u pozivu na 
sastanak) jednoglasnom odlukom je 
osnovana Mreža anarhosindikalista/kinja 
(MASA), koju sačinjava nekoliko grupa i 
pojedinaca/ki iz Hrvatske, a čiji je cilj 
širenje anarhosindikalizma i osnivanja 
anarhosindikata u cijeloj zemlji. 

Više o organizaciji, anarhosindikalizmu i 
načinu priključivanja možete saznati na 
njhovom internet stranici 
http://www.masa-hr.org 


Drugi broj časopisa 
Kontrapunkt Reloaded 


Nakon što je Kontrapunkt u devedestima 
objavljivan kao fanzin i nakon toga prešao 
isključivo u internet formu, sada je 
dostupan na internetu, ali i u tiskanom 
obliku i to kao Kontrapunkt Reloaded. 
Tijekom ožujka je objavljen drugi broj, koji 
u osnovi donosi dosta toga sa same 
stranice, ali i ono što nije objavljeno na 
stranici. U novom broju čitajte Naomi 
Klein, Borisa Budena, prilog o queer 
kulturi, razgovore, prikaze i još mnogo 

toga, a sve to za 15 
kuna. 

Osim putem web 
stranice 
www. kontra¬ 
punkt, i nfo, možete 
ga nabaviti u 
infoshopovima i 
drugim slobodarskim 
mjestima i 
događanjima. 



DOĐI KOD, 
TAT1CE! 


Gdje se pojavi američki predsjednik ili NATO nestaje svaka iluzija demokracije, a autoritarno lice sustava postaje jasno vidljivo svima 

Demokracija ovdje ne stanuje 


Posjet američkog predsjednika, NATO, 
uopće interesi vlasti, sve to ima prednost 
pred slobodom mišljenja, izražavanja, 
javnog okupljanja, uopće kretanja i svih 
prava koja su nam navodno zajamčena. 
Demokracija je tek mrtvo slovo na papiru 
kada to vlast odluči. Tako se bez 
problema uvede «verbalni delikt«, 
kretanje se ograniči, zabrani se skup, a 
politički nepodobne provjerava i 
zastrašuje... Sve to je «demokracija» koju 
uživamo. 

Nije to slučaj samo sa Hrvatskom, i druge 
«demokratske» zemlje imaju tu praksu, a 
osnovna razlika je u razini sirovosti u 
pristupu kada odluče ograničavati, 
zabranjivati i zastrašivati. Radi to i Švedska 
koju većina ovdje voli navoditi kao svjetli 
primjer spoja kapitalizma i socijalne države, 


te razvijene demokracije... Da ne kažem 
«cilja kojem trebamo težiti«. 

Nakon svega što se događalo posljednjih 
par tjedana nemoguće je ne biti ironičan i 
govoriti o svemu sa puno gorčine, a osjećaj 
bespomoćnosti i straha koji su pokušali 
stvoriti nikad nije opcija, čak i kada se čini 
da ne može biti gore. 

Atmosfera nasilja i zastrašivanja 

Gotovo istovremeno su se događala dva 
spektakla, iako zemljopisno udaljeni, 
zapravo vrlo bliski koncepcijski, kako svojim 
sadržajem tako i «demokratskom» 
represijom koja nužno dolazi uz njih. Prvi 
događaj je sastanak NATO u Bukureštu, a 
drugi dolazak Busha u Zagreb. I jedno i 
drugo je simbolički čin okupljanja i 
pokazivanja moćnika, jer stvarni dogovori i 


razgovori se ne događaju pred kamerama, 
ali je izbor zemalja za ovogodišnji cirkus bio 
zanimljiv zbog drugog razloga - 
interpretacije demokratkse prakse u 
Rumunjskoj i Hrvatskoj. 

Naime, čak i najvećim zagovornicima 
predstavničke demokracije je valjda bilo 
jasno koliko je takva demokracija tek mrtvo 
slovo na papiru, doslovno predmet 
sprdnje... Anarhistički/slobodarski pokret 
dobro zna da je to uvijek tako, a ostalima 
su ovakve situacije dobra «pokazna vježba« 
prakticiranja represije u navodnoj 
demokraciji. 

U obe zemlje je prije samog događaja 
krenula medijska kampanja o pitanju 
sigurnosti, opasnostima koje nam prijete, 
prijetnji terorističkim napadima... Sve 
skupa je imalo za svrhu stvaranje 
atmosfere nesigurnosti i straha u kojoj je 
pristanak na 
represiju i 

ograničenja gotovo 
neizbježan. 

Iz Rumunjske su 
stizali i još uvijek 
stižu izvještaji i 
analize onoga što se 
dogodilo, a niz je 
predugačak za ovaj 
tekst. Ukratko 
govoreći, rumunjske 
vlasti su odlučile 
zabraniti ulazak u 
zemlju, zabraniti 
javne skupove/ 
prosvjede, krenuli su 
u preventivna 
hapšenja i 
pritvaranja, pratili su 
i nadgledali skupine 
koje su se kritički 
odnosile prema 
NATO-u... 
Uglavnom, radili su 
sve što se radilo i 


prije 1 989. kada je Rumunjska, navodno, 
izašla iz totalitarnog režima. Tako je 
policija u Bukureštu 2. travnja upala u 
iznajmljen prostor u kojem su se okuplili 
protivnici NATO-a gdje su ih sve pretukli i 
uhapsili, a pod izgovorom «da se nešto 
moglo dogoditi«. 

Istovremeno su ovdašnji mediji uspjeli 
prešutjeti sve ove događaje, iako su 
novinari svakodnevno izvještavali o 
«velikom sastanku NATO-a» i trošili minute 
i minute svojih izvještaja za anegdote iz 
Rumunjske. Ono što je bitno, ostalo je 
nevidljivo, što je u medijskom praćenju 
ovakvih događaja postalo pravilo. 

Nakon tog sastanka Bush se zaputio u 
Zagreb, gdje su također bile u tijeku 
intezivne pripreme za njegov dolazak. I 
vlast je pokazala da nisu samo druge 
zemlje u stanju prakticirati represiju i 
stvarati atmosferu nesigurnosti i straha, već 
je to moguće i kod nas. Policija je krenula 
obilaziti stanare u centru grada, mediji su 
objavljivali tekstove o snajperistima na 
svakom krovu, zavareni su šahtovi, a ulice 
grada su očišćene doslovno i simbolički, jer 
kao da je pola stanovništva nestalo tih 
dana. Dobra stvar je što su iz grada nestali 
i automobili, ali to je neka druga priča. Sve 
skupa je bilo začinjeno privođenjima, 
informativnim razgovorima, prijetnjama i 
demantiranjem takvog pristupa, a 
kulminiralo je zabranom skupa koji se 
protivio politici SAD-a. Ubrzo je skup ipak 
dozvoljen, jer je, eto, došlo do zabune, 
ministar unutarnjih poslova je nakratko 
zaboravio na slobodu govora, ali je to 
ispravio premijer, kojem je, vjerujem netko 
od savjetnika došapnuo kako «to ipak ne bi 
bilo dobro, barem ne u ovom trenutku«. 
Uglavnom, gdje god se pojavi američki 
predsjednik ili NATO, slobodno možemo 
objesti natpis na ulaz u zemlju 
«demokracija ovdje ne stanuje«, jer se 
pravila brzo mijenjaju, prava nestaju i 
ukidaju... Ili opet dopuštaju, kao što je to 


bio slučaj sa javnim skupom na Markovom 
trgu, gdje su svi skupovi zabranjeni. Taj 
aristokratski pristup posve dobro opisuje 
«demokraciju». 

Prosvjedi na kojima se ne smije biti 
protiv 

Svi ostali skupovi su bili dobro kontrolirani i 
nadgledani, a policija je na svaku pomisao 
oštrije kritike reagirala, pa su tako privodili 
ljude zbog onoga što je pisalo na 
transparentima, a po gradu su skidali sve 
plakate koji su na bilo koji način kritizirali 
Busha, politiku SAD-a ili pozivali na 
prosvjede. Uvedena je neviđena kontrola 
politički nepodobnih, a autoritarno lice 
vlasti se pokazalo u svom najjasnijem 
obliku. Zapravo je tih dana sve o čemu 
inače govore, svaka ideja demokracije pala 
u vodu. Ali to je ono što dolazi sa ovakvim 
gostima i institucijama koje dovode, jer 
kada ratovima rješvaš probleme i 
zadovoljavaš svoje interese, onda svaki 
posjet nekoj zemlji postaje poput 
okupacije, što najbolje opisuje posjet 
Busha. 

Demokracija (ova predstavnička) je farsa, 
politička igra kojom nas uvjeravaju da 
imamo pravo glasa, da ipak odlučujemo i 
da smo, koje li ironije, slobodni. A slobodni 
smo jedino kupovati i slušati, dok je svatko 
tko se ne slaže podvrgnut kontroli i na 
kraju progonu, jer niti jedna vlast ne trpi 
kritiku. 

I upravo je to ono što koriste protiv nas - 
govore nam da se moramo bojati, da će 
nas kazniti ako razmišljamo drugačije ili 
pokušavamo živjeti drugačije od njihovih 
pravila. To je osnova politike svake vlasti, 
jer računaju na to da pobune neće biti. I to 
je ono gdje griješe jer baš ovakve situacije 
dovode do pobune. Uvijek je bilo otpora i 
uvijek će ga biti, niti jedan totalitarni režim 
ga nije mogao zaustaviti. Neće niti ovaj. 



Slobodarske akcije protiv militarizma 

Aktivisti upali u sjedište NATO-a u Bruxellesu 


U Bruxellesu je inicijativa "Neću NATO!" 
iz različitih gradova Hrvatske zajedno s 
ostalim antimilitaristima/cama i 
pacifistima/cama pokušala ući u sjedište 
NATO-a i zatvoriti ga. Na taj način su 
pokazali svoj stav protiv daljnje 
militarizacije Europe pa tako i Hrvatske. 

Cilj "NATO Game over" akcije bio je 
iskazati građansku neposlušnost i otpor 
militarističkoj politici. Bitan razlog dolaska 
inicijative "Neću NATO!" je bio 
umrežavanje s ostalim antimilitarističkim 
grupama i pojedincima koji aktivno 
pružaju otpor militarističkoj politici NATO- 
a. Dodatna motivacija bila je najava 
uručivanja pozivnice Hrvatskoj na samitu 


NATO-a koji se održao od 2. do 4. travnja 
u Bukureštu. 

U subotu 22. ožujka 2008. godine oko 
1.000 aktivista i aktivistica iz 1 5 europskih 
država, nenasilno su pokušali ući u sjedište 
NATO-a s u pokušaju da ga zatvore. U 
akciji je uhićeno 500-tinjak osoba dok je 
njih između 50 i 70 uspjelo preko ograde 
ući u sjedište NATO-a. Na taj su način 
željeli poslati poruku da nuklearno oružje 
mora nestati. Aktivisti i aktivistice iz 
Njemačke, Italije i Španjolske jasno su 
pokazali da ne žele nove vojne baze i 
infrastrukturu. Češki i Poljski mirovni 
aktivisti i aktivistice ukazali su da je raketni 
štit neprihvatljiv. Hrvatski, makedonski, 
finski i švedski aktivisti i aktivistice digli su 


glas protiv priključenja njihovih država 
NATO savezu, razvijanju vojnih odnosa s 
NATO-om te uopće njegovom postojanju. 
Budući da je tema ulaska Hrvastke u 
NATO trenutno aktualna, aktivisti i 
aktivistice "Neću NATO!" inicijative 
odlučili su se za posebnu akciju kako bi 
dali dodatni naglasak protivljenju ulaska u 
tu vojnu organizaciju. Zato su na hrvatsko 
veleposlanstvo u Bruxellesu postavili zidne 
novine u kojima su detaljno izneseni 
argumenti protiv priključenja i razlozi za 
njegovo nepostojanje. Na taj su način 
željeli skrenuti pažnju da u Hrvatskoj 
postoje i drugačiji stavovi te da je bitno 
otvoriti javni prostor za diskusiju. 

Treći Balkanski 
anarhistički sajam 
knjiga u Sofiji 


Balkanski anarhistički sajam knjiga je 
"putujuća" manifestacija kojoj je cilj 
širenje antiautoritarnih principa u 
lokalnim zajednicama, okupljanje 
aktivista i aktivistkinja iz balkanskih 
zemalja i čitavog svijeta, te konačno, 
organizacija političkih i kulturnih 
događanja. 

Prvi Balkanski anarhistički sajam knjiga 
održan je u Ljubljani 2003. godine, a 
drugi u Zagrebu, 2005. godine. Kako 
drugi lokalni pokreti nisu bili u 
mogućnosti realizirati nove sajmove, 
čitava ideja organiziranja godišnjeg 
sajma knjiga izgubila je na snazi, 
inicijativna grupa za organiziranje 3. 
balkanskog anarhističkog sajma knjiga 
sastoji se od grupa i pojedinaca iz 
Bugarske, Srbije i Grčke, koji su 
sudjelovali na prošlim sajmovima. 
Odabrali su Sofiju kao mjesto iz dva 
ključna razloga - prije svega zbog 
značajne povijesti anarhističkog 
pokreta u Bugarskoj, ali velike 
suvremene političke aktivnosti. Korijeni 
anarhističkog pokreta Bugarske odlaze 
do Hrista Boteva, nacionalnog 
pjesnika i ustanika koji je živio 
sredinom 19. stoljeća. Bugarski 
anarhisti su bili prisutni u važnim 
trenutcima kako Bugarske, tako i 
globalne povijesti, jer su se osim 
pružanja otpora bugarskom caru, neki 
anarhisti priključili španjolskoj 
revoluciji. Kontinuitet pokreta je 
narušen po završetku Drugog svjetskog 
rata, nakon uspostavljanja 
komunističkog režima, kada su 
potisnuta sva anarhistička učenja, a 
mnogi anarhisti zatvoreni. 

Nakon pada komunističkog režima, 
anarhistička učenja vraćena su u život i 
pokret se ponovno razvio. 

Pozivamo sve anarhiste i anarhistikinje, 
antiautoritarce i antikapitaliste da 
svojim sudjelovanjem podrže ovaj 
događaj, čak i ako nemaju svoja 
izdanja koja bi predstavili. 

Sajam knjiga će se održati od 31. 
svibnja do 2. lipnja 2008. godine u 
Sofiji. 

Za više informacija o sajmu, smještaju 
i ostalom pišite na fab@a-bg.org. 











